4. ΝΟΜΟΣ υπ’ αριθ. 1608 της 28/28 Δεκ. 1950 Περί αυξήσεως των ποινών των προβλεπομένων δια τους καταχραστάς του Δημοσίου. Άρθρ.1.-«1.Στον ένοχο των αδικημάτων που προβλέπονται στα άρθρ. 216, 218, 235, 236, 237, 242, (256), 258, 372, 375 και 386 του Ποινικού Κώδικα, εφόσον αυτά στρέφονται κατά του Δημοσίου ή των νομικών προσώπων δημοσίου δικαίου ή κατά άλλου νομικού προσώπου από εκείνα που αναφέρονται στο άρθρ. 263Α του Ποινικού Κώδικα και το όφελος που πέτυχε ή επιδίωξε ο δράστης ή η ζημία που προξενήθηκε ή οπωσδήποτε απειλήθηκε στο Δημόσιο ή στα πιο πάνω νομικά πρόσωπα υπερβαίνει το ποσό των 5.000.000 δραχμών, επιβάλλεται η ποινή της κάθειρξης και, αν συντρέχουν ιδιαζόντως επιβαρυντικές περιστάσεις, ιδίως αν ο ένοχος εξακολούθησε επί μακρό χρόνο την εκτέλεση του εγκλήματος ή το αντικείμενό του είναι ιδιαίτερα μεγάλης αξίας, επιβάλλεται η ποινή της ισόβιας κάθειρξης». Το ποσόν των 5.000.000 δραχμ. της άνω παρ. 1 αυξήθηκε σε 50.000.000 δρχ. από την περίπτ. α΄της παρ. 3 άρθρ. 4 Νόμ. 2408/31 Μαΐου – 4 Ιουν. 1996 (ΦΕΚ Α΄ 104) (διόρθ. σφαλμ. στο ΦΕΚ Α΄158/11-7-1996), κατωτ. αριθ. 32. Για τις εκκρεμμείς υποθέσεις βλέπε παρ. 38 αρθρ. 4 του ίδιου Νόμ. 2408/96. Η παρ.1, αντικαταστάθηκε ως άνω από την παρ.1 του άρθρ. 36 του Νόμ. 2172/ 16-16 Δεκ. 1993, ΦΕΚ Α΄ 207, κατωτ.αριθ. 29. «Στον ένοχο του αδικήματος που προβλέπεται ειδικώς από το άρθρ. 256 του Ποινικού Κώδικα, τα παραπάνω εφαρμόζονται μόνον όταν το αδίκημα στρέφεται κατά του Δημοσίου, των οργανισμών τοπικής αυτοδιοίκησης και των νομικών προσώπων δημοσίου δικαίου». Ο μέσα σε ( ) αριθμός στην παρ. 1 εδάφιο πρώτο, καταργήθηκε και το δεύτερο εδάφιο προστέθηκε από την παρ. 3 άρθρ. 24 Νόμ. 2298/1995, ΦΕΚ Α΄ 62, (τόμ. 9, σελ. 136,280). 2.Με τας εν τη προηγουμένη παραγράφω ποινάς, ηλαττωμένας κατά το εν άρθρ. 83 του Κώδικος μέτρον, τιμωρούνται και οι ένοχοι των εν άρθρ. 231, 232, και 394 πράξεων, εφ’ όσον αύται διαπράττονται εν σχέσει προς αδικήματα περί ων η προηγουμένη παράγραφος. «3.Τα αδικήματα που προβλέπονται από το παρόν άρθρο εκδικάζονται από τα κατά  το άρθρ. 111 του Κώδικα Ποινικής Δικονομίας οριζόμενα δικαστήρια εφετών». Η παρ. 3 αντικαταστάθηκε ως άνω από την περίπτ. γ΄ της παρ. 3 άρθρ. 4 του Νόμ. 2408/31 Μαΐου – 4 Ιουν. 1990 (ΦΕΚ Α΄ 104) (διόρθ. σφαλμ. στο ΦΕΚ Α΄ 158/11-7-1996), κατωτ. αριθ. 32. 4.Αι διατάξεις των άρθρ.105 και 106 του κώδικος Ποιν. Δικονομίας εφαρμόζονται και επί των αδικημάτων του παρόντος άρθρου. Άρθρον 2 Η εν άρθρ. 111 του δια του Νόμου 1493 κυρωθέντος Κώδικος Ποινικής Δικονομίας φράσις «εφ’ όσον το δια των υπό στοιχ. β΄και γ΄αδικημάτων επιτευχθέν ή επιδιωχθέν, όφελος του πράξαντος ή η προσγενομένη ή οπωσδήποτε απειληθείσα ζημία του Δημοσίου ή Νομικού Προσώπου Δημοσίου Δικαίου υπερβαίνει το ποσόν των πέντε χιλιάδων μεταλλικών δραχμών» αντικαθίσταται δια της φράσεως «εφ’όσον το δι’ αυτών επιτευχθέν ή επιδιωχθέν όφελος του πράξαντος ή η προσγενομένη ή οπωσδήποτε απειληθείσα ζημία του Δημοσίου ή Νομικού Προσώπου Δημοσίου Δικαίου υπερβαίνει το ποσόν των (εκατόν χιλιάδων) μεταλλικών δραχμών». Το μέσα σε ( ) ποσό των 100.000 μεταλ. δραχμών των άρθρ. 1 και 2 που αυξήθηκε σε 250.000 (όχι μεταλλικές) με το άρθρ. 27 Νόμ. 495/1978, αυξήθηκε πάλι με το άρθρ. 7 Νόμ. 1272/1982 (κατωτ. αριθ. 24) σε 2.000.000 δραχμές (όχι μεταλλικές). Με την περίπτ. δ παρ. 3 άρθρ. 4 Νόμ. 2408/31 Μαΐου – 4 Ιουν. 1996 (ΦΕΚ Α΄ 104) (διόρθ. σφαλμ. στο ΦΕΚ Α΄ 158/11-7-1996), κατωτ. αριθ. 32 το άνω ποσόν αυξήθηκε σε 50.000.000 δραχμ. (όχι μεταλλικές). Άρθρον 3 Προϊστάμενοι υπηρεσιών ή Επιθεωρηταί γενόμενοι ένοχοι παραλείψεως ή αμελείας περί τον έλεγχον των υφισταμένων αυτών ή των εις επιθεώρησιν αυτών υποκειμένων τιμωρούνται, εν περιπτώσει τελέσεως τινός των εν τω άρθρ. 1 αδικημάτων, αν δεν συντρέχη δεινοτέρα του Νόμου παράβασις δια φυλακίσεως, τουλάχιστον έξ μηνών. Η πράξις δικάζεται κατά τας διατάξεις του παρόντος. Άρθρον 4 Η ισχύς του παρόντος Νόμου άρχεται από 1 Ιαν. 1951, ημέραν ενάρξεως της εφαρμογής των νέων Ποινικών Κωδίκων. Αι διατάξεις του ανωτέρω Νόμ. 1608/1950 επεξετάθησαν και δια τα αδικήματα κλοπής, υπεξαιρέσεως, πλαστογραφίας κλπ. εις βάρος της περιουσίας του ενοποιουμένου Ν.Π.Δ.Δ. των Σιδηροδρόμων Σ.Ε.Κ. δια της παρ. 9 άρθρ. 10 Ν.Δ. 4246/1962 (τόμ. 21 σελ. 124, 07). (Αντί για τη σελ. 84,01 (η) Σελ. 84,01 (θ) Τεύχος 1256 – Σελ. 107 Ποινικός Κώδικας 8.A.α.4 